Document ID: 32000R1510

Κανονισμός (ΕΚ) αριθ. 1510/2000 της Επιτροπής
της 12ης Ιουλίου 2000
για την τροποποίηση του παραρτήματος Β του κανονισμού (ΕΟΚ) αριθ. 1766/92 του Συμβουλίου περί κοινής οργανώσεως της αγοράς στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1253/1999(2), και ιδίως το άρθρο 13 παράγραφος 11,
Εκτιμώντας τα ακόλουθα:
(1) Ο κανονισμός (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα προϊόντα που προέρχονται από τη μεταποίηση γεωργικών προϊόντων(3), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής(4), προβλέπει στο άρθρο 8 ότι κατά την εξαγωγή εμπορευμάτων, τα γεωργικα προϊόντα που έχουν χρησιμοποιηθεί μπορούν να επωφελούνται των επιστροφών που θεσπίζονται κατ' εφαρμογή των κανόνων περί κοινής οργάνωσης της αγοράς των σχετικών τομέων.
(2) Το άρθρο 13 του κανονισμού (ΕΟΚ) αριθ. 1766/92 προβλέπει τη χορήγηση επιστροφών σε ορισμένα προϊόντα που υπάγονται στον κανονισμό αυτό όταν εξάγονται με τη μορφή εμπορευμάτων που απαριθμούνται στο παράρτημα Β.
(3) Λαμβάνοντας υπόψη τις δεσμεύσεις που έχει αναλάβει η Επιτροπή στο πλαίσιο της συμφωνίας επί της γεωργίας του Διεθνούς Οργανισμού Εμπορίου (ΔΟΕ)(5) και τις δυνατότητες του προϋπολογισμού και λαμβάνοντας υπόψη την προβλεπόμενη εξέλιξη των γεωργικών τιμών στην Κοινότητα και στη διεθνή αγορά καθώς και την εξέλιξη των εξαγωγών των γεωργικών προϊόντων με τη μορφή εμπορευμάτων που δεν υπάγονται στο παράρτημα Ι της συνθήκης, πρέπει να περιοριστεί η δυνατότητα χορηγήσεως επιστροφών κατά την εξαγωγή για τα γεωργικά προϊόντα με τη μορφή εμπορευμάτων στα οποία μπορούν να ενσωματωθούν.
(4) Πρέπει συνεπώς να αναθεωρηθεί ο κατάλογος των εμπορευμάτων που προβλέπονται στο παράρτημα Β.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Β του κανονισμού (ΕΟΚ) αριθ. 1766/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Δεν εφαρμόζεται στα πιστοποιητικά εξαγωγής που εκδίδονται πριν από την ημερομηνία ενάρξεως ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 2000.

Labels: 3
2
17
6